CELEX: 
Language: sk
Date: 2021-07-06 00:00:00
Title: VYKONÁVACIE NARIADENIE KOMISIE (EÚ) …/... ktorým sa mení delegované nariadenie (EÚ) 2016/1239, pokiaľ ide o výšku zábezpeky a obdobie platnosti vývozných licencií na ryžu

VYKONÁVACIE NARIADENIE KOMISIE (EÚ) …/...
            
            
               z 6. 7. 2021,
            
            
               ktorým sa mení delegované nariadenie (EÚ) 2016/1239, pokiaľ ide o výšku zábezpeky a obdobie platnosti vývozných licencií na ryžu
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007
                  1
               , a najmä na jeho článok 178 a článok 223 ods. 3 písm. a), b) a c),
            
            
               keďže:
            
            
               (1)Vykonávacím nariadením Komisie (EÚ) 2016/1239
                  2
                sa stanovujú pravidlá uplatňovania nariadenia (EÚ) č. 1308/2013, pokiaľ ide o systém dovozných a vývozných licencií.
            
            
               (2)Povinnosť vývoznej licencie na „lúpanú (hnedú) ryžu“ s číselným znakom KN 1006 20 a „polobielenú a bielenú ryžu, tiež hladenú alebo leštenú“ s číselným znakom KN 1006 30 bola zrušená delegovaným nariadením Komisie (EÚ) 2016/1237
                  3
               , zmeneným delegovaným nariadením Komisie (EÚ) XXX
                  4
               .
            
            
               (3)Preto je potrebné vypustiť vykonávacie ustanovenia týkajúce sa výšky zábezpeky a obdobia platnosti uvedených vývozných licencií, ako aj požiadavku na súvisiace oznámenia.
            
            
               (4)Vykonávacie nariadenie (EÚ) 2016/1239 by sa preto malo zodpovedajúcim spôsobom zmeniť.
            
            
               (5)Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
            
               PRIJALA TOTO NARIADENIE:
            
            
               Článok 1
            
            
               Vykonávacie nariadenie (EÚ) 2016/1239 sa mení takto:
            
            
               1.V článku 19a sa vypúšťa písmeno b).
            
            
               2.V časti II prílohy II sa vypúšťa oddiel A.
            
            
            
               Článok 2
            
         
         
            
               Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 6. 7. 2021
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Ú. v. EÚ L 347, 20.12.2013, s. 671. 
               
               
                  
                     (2)
                  
                        Vykonávacie nariadenie Komisie (EÚ) 2016/1239 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o systém dovozných a vývozných licencií (Ú. v. EÚ L 206, 30.7.2016, s. 44).
               
               
                  
                     (3)
                  
                        Delegované nariadenie Komisie (EÚ) 2016/1237 z 18. mája 2016, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o pravidlá uplatňovania systému dovozných a vývozných licencií, a ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o pravidlá týkajúce sa uvoľnenia a prepadnutia zábezpeky zloženej pre takéto licencie, ktorým sa menia nariadenia Komisie (ES) č. 2535/2001, (ES) č. 1342/2003, (ES) č. 2336/2003, (ES) č. 951/2006, (ES) č. 341/2007 a (ES) č. 382/2008 a zrušujú nariadenia Komisie (ES) č. 2390/98, (ES) č. 1345/2005, (ES) č. 376/2008 a (ES) č. 507/2008 (Ú. v. EÚ L 206, 30.7.2016, s. 1).
               
               
                  
                     (4)
                  
                        Delegované nariadenie Komisie (EÚ) […] z […], ktorým sa mení delegované nariadenie (EÚ) 2016/1237, pokiaľ ide o povinnosť vývoznej licencie na ryžu (Ú. v. EÚ L ……s...).